Aislinn Normoyle

Aislinn Normoyle

Aislinn egy ötödéves fiatal boszorkány a Roxfort Boszorkány és Varázslóképző iskolában. A Roxfort Titkai című kaland egyik játékos szereplője.

## Kinézete

Aislinn egy 168 cm magas, sportos testalkatú lány. Szép, enyhén szeplős arcát enyhén hullámos barna haj keretezi, melynek elülső részét hárta fogja egy kontyba. Szemei mézbarna színűek, mindig ábrándozva merednek a messzeségbe. Szeplői igazán csak erős fényben láthatóak, oly haloványak. Ha nem az iskolai egyenruha van rajta, szereti a kényelmes inkább testhez simuló dolgokat. Inkább nadrágos lány. Illetve imádja a garbókat és a beanie-ket. Ruhái általában pasztell színűek, és egyszerűek.

## Személyiség

Aislinn az a lány, akit nem érdekel, hogy ki látja vagy hallja, ha a kedvenc száma következik, akkor hamis hangon énekel, illetve ha tud rá koreográfiát táncol is (nagyon is jól). Az idő nagy részében a fülein van a fejhallgató, de csak azért, mert nincs kivel beszélgessen. Pedig nagyon szeret csacsogni, folyton mosolyog. Nagyon pozitív személy, nem szereti a vitákat. Nem vesz magára semmilyen sértést. Senkinek nem mond gonosz dolgot, gonoszságra kedvességgel válaszol. A nap huszonnégy órájában ábrándozik valamiről. Ha nem épp unikornis háton lovagol végig a szivárványon, akkor a jövőjéről vagy éppen a hercegéről ábrándozik. Bár Aislinn inkább magába a szerelem gondolatába szerelmes. Otaku mivoltából adódóan nagyon szeret embereket összepárosítani, és rajongani értük.

Annak ellenére, hogy kiskora óta folyamatosan táncol, néha nagyon ügyetlen tud lenni, bár ez inkább a figyelmetlenségének köszönhető. Néha random elejt dolgokat, vagy a saját lábában felbukik, annyira elkalandozik. Ezeken mindig csak nevet, kedvét szinte semmi sem szegheti. Koncentrációja erős, ameddig olyan dologról van szó, ami tényleg érdekli.

Nagyon kreatív lány, szeret írni történeteket és verseket, illetve próbálkozik manga rajzolással is, ám kézügyesség híján kevés sikerrel. Szeret sütni-főzni, nagyon jól is tud, illetve óra keretein kívül bájitalokat is kotyvaszt hobbiból. Szereti az állatokat, s a legendás lényeket is.

Nagyon bátor, s félelmeivel is igyekszik szembenézni. Két félelme van: bohócok és magasság.

## Kapcsolatok

A lány különcsége miatt nincsenek igazán barátai.

### Matthew Owler

Aislinn és Matt a legelső évükben együtt utaztak a roxforti vonaton. Bár külön házba kerültek, és Matt népszerűsége miatt nem tudnak sok időt együtt tölteni, de megmaradt közöttük egy kölcsönös jó viszony.

### Madame Pomfrey

A Roxfort javasasszonyával rengeteg időt tölt el Ai, ugyanis a lány gyógyító szeretne lenni. Ezért szabadidejének nagy részét a gyengélkedőn tölti, ahol igyekszik minél több tudást magába szívni.

### Sir Lancelot

Sir Lancelot Aislinn törpegolymókja, akit édesanyjától kapott még az első évének megkezdése előtt. Nagyon szereti, és nagy becsben tartja a kis varázslényt, akinek személyisége hasonlít gazdájáéhoz. Nagyon szeretnek együtt játszani.

## Története

Aislinn Normoyle Írország egyik elbűvölő kis falujában Dalkey-ban látta meg a napvilágot. Életének első két évét itt töltötte, majd édesanyja újfent elindult a nagyvilágba, immáron a kis Aislinnel.

Amit még tudni érdemes Aislinn születésének körülményeiről, az az, hogy egyáltalán nem tervezett gyerek volt. Édesanyja bárokban dolgozik felszolgálóként, s az egyik kuncsaft elcsavarta a fejét, s pár hónapig együtt is maradtak. Mindez Amerikában, New Yorkban történt. Mikor kiderült, hogy a nő várandós, a férfi azonnal lelépett. Mint később kiderült, egy híres cég vezetője volt, és nem engedhetett meg magának ilyen rangon aluli kapcsolatot. Aislinn anyja egy ideig még próbálkozott, majd mikor belátta, hogy az ügy reménytelen, hazatért.

Tehát, amint Aislinn betöltötte a második esztendős kort, édesanyja újfent nekiindult a nagyvilágnak. A munkája miatt kb. évente változtattak lakóhelyet. A lánynak nem igazán voltak barátai sosem, mert nagyon különc volt. Már kisgyerekként több nyelven tudott. Ugye angol az anyanyelve, és ezen felül mindig megtanulta az adott ország hivatalos nyelvét, ahol éppen laktak. Édesanyja sosem szabott határokat a lányának, és mindent megadott neki, amit csak tudott, főleg szeretetet. Aislinn sosem hiányolta az apafigurát az életéből. Rengeteg edzésre járt, de leginkább a tánc tetszett meg neki, de anyja ragaszkodott a harcművészetekhez is, ugyanis nagyon sokan bántották a lányát. A mugliiskolát Japánban kezdte meg, ami rengeteg mindenre megtanította a lányt. Itt voltak először befogadóak vele, és voltak is barátai (akikkel mai napig tartja valamilyen úton-módon a kapcsolatot). Itt vezették be az animék és mangát világába. A lány hatalmas otaku lett, s mangákat kezdett írni és rajzolni (bár mivel rajzolni nem tud). A lány innen nem akart elköltözni, ám Korea sem bizonyult rossz helynek. Itt bár nem volt annyi barátja, mint Japánban, de szeretett itt élni. Innen ered a k-pop imádat. Miután innen is elköltöztek, kezdtek megjelenni a rémálmai. Ez azonban még csak a kezdet volt. Lassan de biztosan paranormális jelenségeket vélt felfedezni maga körül. Ő nem ijedt meg tőle, de mikor beszámolt erről a tanárainak, őrültnek tartották, s követelték az anyját, hogy járassa pszichológushoz. Az anyukája ezt elutasította, s kivette Aislinnt az iskolából, s el is költöztek. Ám ezek a dolgok csak egyre erősödtek, s már a különórák sem terelték el róluk a lány figyelmét. Így végül visszaköltöztek Írországba a nagyszülői házba, hátha a nagymama tud segíteni. Itt Aislinn rémálmai és a paranormális jelenségek is megszűntek. A lány is kezdte azt hinni, hogy megbolondult, egészen addig, míg meg nem jött a Roxforti levél. A nagymama és az anyuka is szkeptikusak voltak ezzel kapcsolatban, azt hitték valaki szórakozik. Ám mikor egyre több levél érkezett, amiket baglyok hoztak, s egyre lehetetlenebb helyeken, kezdték elhinni, hogy igaz.

Végül hárman közösen felkutatták az Abszol utat (egy kis útbaigazítással, amit az utolsó levélhez küldtek), s bevásároltak minden szükséges iskolai kelléket. Aislinn kapott egy baglyot is, mivel csak így tudnak a Roxfortból kommunikálni, illetve édesanyja vett neki egy sötétkék törpegolymókot. Aislinn odáig van a kis szőrmókokért, És hihetetlenül boldog, hogy végre lehet háziállata. Régebben sosem lehetett neki a folytonos utazások és édesanyja szőrallergiája miatt. Ám szerencsére a törpegolymóknál nem adódott ilyen probléma, úgyhogy Aislinn elkönyvelte a boszorkány létet a legjobb dolognak, ami valaha történt vele. Belekerült a világba, amiről eddig csak ábrándozott.

A vonaton egy Matthew Owlers nevű fiúval és a bátyjával került egy kupéba. Bár jól elbeszélgettek, sosem került közelebb hozzá. Aislinnek itt sem lettek barátai. Még a varázsvilágban is különcnek számított. Itt is 3 méterrel a föld fölött járt, ám nem érdekelte sosem. Élvezte a mágia világát, s miután második évében a nagymamája elhunyt elhatározta hogy gyógyító lesz. Példaképei Madame Pomfrey és McGalagony professzor. Azokból a tárgyakból, amik érdekelték, s kreativitást igényeltek remekelt! Kedvencei : BÁJITALTAN, gyógynövénytan, bűbájtan és átváltoztatástan. Ezekből mind szuperül teljesít, a legjobbak között van. Jóslástanból és mugliismeretből is könnyedén és jól teljesít, ám ezeket nem szereti annyira. Asztrológiából is jó, míg a művészetek tárgyat szereti, de csak közepesen teljesít. Sötét varázslatok kivédése órákon csak azokból a varázslatokból jeleskedik, amik képzelőerőt igényelnek (patrónus bűbája különösen erőteljes, mumus ellenes bűbája is kivételesen jó), a többiből azonban maximum erősen közepes. Repülésben iszonyatosan béna, már csak a tériszonya miatt is, míg a mágiatörténet… nos ha nem mangák rajzolásával lenne elfoglalva az órán, akkor talán (de csak TALÁN) nem bukdácsolna belőle. A rengeteg szabadidejét pedig vagy a Tiltott Rengetegben, vagy a konyhán a házimanók társaságában, vagy pedig a gyengélkedőn tölti, ahol tanul Madame Pomfrey-tól. Szeret a kastélyban bóklászni, ám nem egyszer tévedt már el.

## Érdekességek

* Aislinn neve egy régi ír név, ami álmot jelent, s a név hordozójára az álmodozás, ábrándozás jellemző
* Az Ai becenév japánul szerelmet jelent
* Olyan kiemelkedően jó bájitaltanból és bűbájtanból, hogy szeret új dolgokkal kísérletezni (bár a bűbájokkal nem egyszer járt már pórul, de ez cseppet sem zavarja)
* A fűzfa pálca egyszarvúszőr maggal kiválóan alkalmas gyógyító varázslatokra, ám átkok szórására nem igazán
* Ainak van egy másik oldala is, ami csak nagyon ritkán jön elő, akkor is csak ha másokat kell megvédeni, ilyenkor pedig jobb nem packázni vele
* Kiváló érzéke van a harcművészetekhez is, ám ezt nem reklámozza
* Két nagy plátói szerelme Aaron Boots és Matthew Owler, ám egyiket sem reklámozza, mert nem akarja hogy ez a fiúkra bármilyen rossz kihatással legyen
* Nagyon szeret shippelni, sőt kedvenc párjairól szeret történeteket is írni